

**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ОПШТИНА НОВА ЦРЊА**

**-Општинска управа-**

Број: III-01-101-18/21

Дана: 20.4.2021.године

На основу члана 12. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник Републике Србије“ бр.95/2016), а у вези члана 102. Закона о запосленима у аутономним покрајинама и јединицама локалне самоуправе („Службени гласник Републике Србије“ бр.21/2016, 113/2017 – др.закон и 95/2018), члана 19. Одлуке о Oпштинској управи општине Нова Црња (''Службени лист Општине Нова Црња'', број 1/2020), члана 4. Правилника о организацији и систематизацији радних места у општинској управи општине Нова Црња („Службени лист општине Нова Црња“ бр.2/2020, 17/20 , 34/20 и 2/21) Општинска управа оглашава:

**ЈАВНИ КОНКУРС ЗА ПОПУЊАВАЊЕ ИЗВРШИЛАЧКОГ РАДНОГ МЕСТА У ОПШТИНСКОЈ УПРАВИ ОПШТИНЕ НОВА ЦРЊА**

**I Орган у коме се радна места попуњавају:**

Општинска управа општине Нова Црња, са седиштем у Новој Црњи, ул. ЈНА 110.

**II Радно место које се попуњава:**

Радно место под редним бројем 11. Послови пореске администрације у оквиру Одељења за финансије и буџет Општинске управе општине Нова Црња, систематизовано Правилником о организацији и систематизацији радних места у Општинској управи општине Нова Црња број I-06-5/20-2 („Службени лист општине Нова Црња“ број 2/20, 17/20,34/20 и 2/21).

**II Опис послова и радних задатака:**

Прима, обрађује и уноси податке из пореских пријава за локалне јавне приходе за које се решењем утврђује обавеза,прима, обрађује и уноси податке из пореских пријава за порез на имовину физичких лица, ажурира базу података пореза на имовину физичких лица,припрема базу података за штампу решења о утврђивању пореза на имовину физичких лица,припрема решења о утврђивању пореза на имовину физичких лица за достављање и води евиденцију о току достављања,појединачно уноси податак о датуму достављања решења о утврђивању пореза на имовину физичких лица, обрађује и уноси податке ради утврђивања доприноса за коришћење грађевинског земљишта и других накнада,унос и обраду података из пореских и других пријава; врши пријем, обраду и евиденцију захтева за прекњижавање, повраћај и издаје уверења о подацима из пореског рачуноводства локалних јавних прихода, проверава исправности књиговодствених документа,води јединствено пореско књиговодство; води евиденцију утврђених пореских обавеза,књижи уплате пореских обвезника; израђује порески завршни рачун, припрема информације и извештаје за потребе локалне самоуправе и надлежних републичких органа,обавља административно-техничке послове за потребе Службе и Одељења,у области приватног предузетништва врши пријем странака, даје странкама потребне информације у складу са важећим законским прописима, издаје уверења из евиденције регистра, доставља попуњене статистичке извештаје за приватне предузетнике, обавља послове на пост терминалу, обавља и друге послове који по својој природи спадају у делокруг рада овог радног места или му буду одређени од стране Начелника општинске управе или непосредног руководиоца.

**Услови:** стечено високо образовање из научне области друштвено-хуманистичких наука на  основним академским студијама у обиму од најмање 180 ЕСПБ бодова, основним струковним студијама, односно на студијама у трајању до три године, положен државни стручни испит, најмање три године радног искуства у струци, познавање рада на рачунару (MS Office пакет и интернет).

**III Место рада:**

Општинска управа општине Нова Црња, ул. ЈНА 110, 23218 Нова Црња

**IV Услови за запослење:**

Да је пунолетни држављанин Републике Србије, да има прописано образовање, да испуњава остале услове прописане законом, другим прописом и актом о систематизацији радних места, да није правноснажно осуђиван на безусловну казну затвора од најмање шест месеци и да му раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа.

**V Трајање радног односа:**

Радни однос се заснива на неодређено време.

Кандидат који први пут заснива радни однос у органима аутономне покрајине, органима јединице локалне самоуправе или државном органу, подлежу пробном раду од шест месеци.

**VI Рок за подношење пријаве на јавни конкурс:**

Рок за подношење пријаве је 15 дана од дана оглашавања обавештења о јавном конкурсу у дневним новинама „Днвник“ и у новинама „Magyarszo“. Рок почиње да тече од 22.04.2021. године и истиче 06.05.2021.године.

**VII Докази који се прилажу уз пријаву на јавни конкурс**

* Биографија кандидата са подацима о контакту
* Оригинал или оверена фотокопија уверења о држављанству Републике Србије (не старије од шест месеци)
* Оверена фотокопија дипломе којом се потврђује стручна спрема;
* Оригинал или оверена фотокопија доказа о стеченом образовању у складу са условима радног места за које се подноси пријава (потврде, решења и други акти из којих се доказује на којим пословима, са којом стручном спремом и у којем периоду је стечено радно искуство);
* Оригинал или оверена фотокопија уверење о положеном државном стручном испиту
* Оригинал или оверена фотокопија уверење да кандидат није правоснажно осуђиван на безусловну казну затвора од најмање шест месеци (извод из казнене евиденције надлежне Полицијске управе издат након објављивања конкурса)
* Изјаву дату под материјалном и кривичном одговорношћу да кандидату раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа

**VIII Провера оспособљености, знања и вештина кандидата у изборном поступку**

Са кандидатом чије су пријаве благовремене, допуштене, разумљиве, потпуне и уз које су приложени сви потребни докази и који испуњавају услове за рад на оглашеном радном месту, назначене вештине и знања биће проверене у просторијама Општинске управе општине Нова Црња, ЈНА 110. О датуму спровођења изборног поступка кандидати ће бити обавештени телефонским путем, путем електронске поште или поште, на бројеве и адресе које су навели у пријави.

У изборном поступку проверавају се:**-** познавање одредби Закона о порезима на имовину, Закона о пореском поступку и пореској администрацији и Закон о општем управном поступку.

**IX Лице које је задужено за давање обавештења о јавном конкурсу:**

Kлара Салма руководилац одењења за финансије и буџет, контакт телефон: 023 815-030

**X Aдреса на коју се подноси пријава за јавни конкурс:**

Општинска управа општине Нова Црња, 23218 Нова Црња, ул. ЈНА 110, са назнаком: „за јавни конкурс за попуњавање извршилачких радних места у Општинској управи општине Нова Црња“.

**XI** Јавни конкурс ће бити објављен на web страници Општине Нова Црња:

[www. novacrnja. rs](http://www.sonovacrnja.org.rs)

**XII** Јавни конкурс спроводи Конкурсна комисија именована од стране начелника Општинске управе Нова Црња.

**Напомене:**

Сходно чл. 72. и 73. Закона о запосленима у аутономним покрајинама и јединицама локалне самоуправе пробни рад је обавезан за сва лица која нису засновала радни однос у органу аутономне покрајине, јединице локалне самоуправе или државном органу у трајању од шест месеци. Службенику који не задовољи на пробном раду престаје радни однос.

Сходно чл. 47. Закона о запосленима у аутономним покрајинама и јединицама локалне самоуправе у радни однос на неодређено време може да се прими лице које нема положен државни стручни испит, али је дужно да га положи у року од шест месеци од дана заснивања радног односа, сагласно чл. 131. истог закона.

Неблаговремене, недопуштене, неразумљиве или непотпуне пријаве кандидата и пријаве уз које кандидати нису приложили све потребне доказе, конкурсна комисија одбацује закључком.

**ОПШТИНСКЕ УПРАВА ОПШТИНЕ НОВА ЦРЊА**